Die baas se eie werkesel(Foto: Verskaf) Daar is verskeie ligte handelsvoertuie beskikbaar in Suid-Afrika, maar die Nissan NP200, Hilux en Ranger is oorwegend op ons paaie te sien. Die onveilige en ongemaklike ou Hardbody, of NP300, wat ŉ wyle gelede stilletjies verdwyn het, het tot gevolg gehad dat Nissan ŉ ietjie markaandeel op die tafel gelaat het. Die nuwe Navara word plaaslik in Rosslyn gebou. ŉ Groot leemte by die vorige model was die tekort aan ŉ enkelkajuitwerkesel. Nissan het nou die oplossing. Daar is verskeie enkelkajuitweergawes beskikbaar, maar ons het die duurste een onder hande gehad – ŉ enkelkajuit 4 x 4 handrat. Die ontwerp van die Navara is pure werkperd. Twee sitplekke en ŉ reuselaaibak. Ons bakkie was wit, met staal wiele – maar die 4 x 4 is wat die bakkie bietjie tussen die ander laat uitstaan. Sekere maatskappye het die behoefte aan ŉ 4 x 4-dryfstelsel, óf die hoër sleepvermoë van 3 500 kg. Onder die kap sit Nissan ŉ 2.5 viersilinderturbodieselenjin. Die enjin bied 120 kW en 403 Nm en maak gebruik van ŉ 6-spoed handrat. Die res van die kajuit is lekker gemaklik met lugreëling, elektriese vensters en Bluetooth. Ek dink egter dat die tekort aan klankdemping in die skeiding tussen die rugleuning en die laaibak verbeter kan word. Die dryfstelsel en padgeraas dring erg deur tot in die kajuit. Die vering is hard en stamperig – maar dit is presies hoe dit hoort vir ŉ voertuig wat gebou is om elke dag vrag te dra. Die kort kajuit het ŉ allemintige sewe lugsakke binne – en die voertuig bied ŉ indrukwekkende suite veiligheidstelsels soos sluitweerremme met elektroniese remkragverspreiding, vastrap en stabiliteitsbeheer. Ek sal die Navara só opsom. Dit is ŉ welkome toevoeging tot ŉ klein segment. Meer mededingers is ŉ goeie ding vir die eindverbruiker. Die Ford is effens goedkoper, maar sluit nie meer ŉ diensplan in nie. Die Navara se enkelkajuit reeks lyk só: Die reeks word gedek deur ŉ 6 jaar/ 150 000 km waarborg en 6 jaar/ 90 000 km diensplan. Die kompetisie lyk só: 5 jaar/ 90 000 km diensplan En diensplan Diensplan opsioneel 9 dienste diensplan ((Foto: Cornel van Heerden)